Volgens JP Botha, die voorsitter van die SBBV, kan jou optrede die brandweer se werk vergemaklik. Hy self het al sowat 400 brande help blus.
Voel eers of die deur of deurknop warm is voordat jy dit oopmaak. Kyk ook of daar rook onderdeur die deur kom. As dit só is, moenie die deur oopmaak nie, want daar is ’n kans dat daar ’n brand aan die ander kant is wat in jou rigting kan ontplof wanneer jy die deur oopmaak en die vlamme aan suurstof blootgestel word.
Probeer die vensters en deure van ’n vertrek wat brand, toe hou. Deur ’n brandende voorwerp te probeer verwyder, steek jy dalk die res van die huis aan die brand.
Moenie die telefoon neersit nie. Bly op die lyn of gee die telefoonnommer waarop die brandweer jou kan terugbel.